Waarom Nie Varkvleis En Skulpvis Eet Nie? | Authority In Christ Ministries
Waarom Nie Varkvleis En Skulpvis Eet Nie?
Home/Resources*/Waarom Nie Varkvleis En Skulpvis Eet Nie?
Waarom Nie Varkvleis En Skulpvis Eet Nie?Estian Hough2018-02-26T11:37:52+02:00
Die Bybel bepaal in Efesiërs 4:27:
"… gee aan die duiwel geen plek nie."
Ek glo persoonlik ons as Christene gee vir die duiwel plek om ons vinniger dood te maak met dinge soos varkvleis, skulpvis ens. Hoekom? Want hy WIL ons doodmaak, sê my Bybel. En hy sal absoluut enigiets gebruik om daardie doel te bereik, selfs ook kos. Lees gerus verder as jy bereid is om die duiwel in jou lewe te weerstaan en te keer dat hy verder by jou steel, slag en verwoes, ook in jou en jou gesin se gesondheid.
Dis vir my interessant hoe baie gesprekke tussen Christene deesdae neig na die eet van varkvleis en skulpvis ("shellfish") bv. kreef, krap, garnale ("shrimps"), en steurgarnale ("prawns"). Dan lag ek net in my binneste en ek wonder hoekom? Is dit dalk bloot omdat die Heilige Gees stadig maar seker sekere Woord-waarhede aan hulle begin oopbreek, sonder dat hulle bewus is daarvan?
Maar tog is daar diegene wat onmiddellik die "Joodse"-konneksie ("daardie tekse in die Bybel was net op die Jode van toepassing", sê hulle) as teenargument probeer gebruik, of die "ons is vry van die wet"- argument, of die "niks wat in mens ingaan, kan jou onrein maak nie"-argument, om hulle inname van die betrokke soorte vleis, te kan regverdig. Of hulle wys jou gou op die diere in die laken (rein en onrein) wat na Petrus toe afgesak was in Handelinge 10, en waar Petrus opdrag gekry het om daarvan te slag en te eet. Neem net kennis dat daardie visioen wat Petrus gesien het, niks te doen gehad het met die eet van rein of onrein vleis nie, maar wel met mense en dat hy nie een groep mense mag voortrek bo 'n ander nie.
Gaan die eet, al dan nie, van die betrokke soorte vleis werklik om 'n "godsdienstige"-rede, of is daar iets meer agter die feit dat die Here in die Bybel spesifiek die eet daarvan verbied het? Is dit so moeilik vir mense om te verstaan dat die Here kennis gehad het van die biologie en mikro-biologie, eeue voor die mens? En is dit so moeilik vir Christene om te verstaan dat God nie net lewensbelangrike godsdienstige- en morele reëls in die Bybel neergeskryf het nie, maar ook fisiese gesondheidsreëls?
Kom ons kyk eers wat het die Bybel bepaal oor die eet van hierdie tipes vleis, en dan kyk ons bietjie na net 'n paar aanhalings uit 'n magdom wetenskaplike en mediese navorsing wat hieroor gedoen is. En na die lees hiervan, moet elke leser besluit of hy/sy nog bereid is om sy liggaam willens en wetens bloot te stel aan die vernietiging wat die eet van hierdie tipes vleis, inhou. Weet net dat jy as leser, na die lees van hierdie artikel nooit voor God kan gaan staan en sê jy het nie geweet Hy het jou probeer gesond hou deur jou in Sy Woord te waarsku hieroor, maar jy het Sy waarskuwings oor jou gesondheid, verwerp nie.
Soos 'n skrywer in een van sy boeke geskryf het, die eet van varkvleis en skulpvis is NIE 'n sonde wat gaan maak dat jy die hemel mis nie, maar dit kan jou beslis help om gouer daar te kom as wat jy dalk verwag!
"En die HERE het met Moses en Aäron gespreek en aan hulle gesê: Spreek met die kinders van Israel en sê: Dit is die diere wat julle mag eet van al die viervoetige diere wat op die aarde is. Alles wat onder die diere gesplitste kloue het, en wel heeltemal gesplitste kloue, en herkou dit mag julle eet. Maar die volgende mag julle nie eet nie van die wat herkou en van die wat gesplitste kloue het:… ook die vark, want hy het gesplitste kloue, ja, heeltemal gesplitste kloue, maar hy herkou nie onrein is hy vir julle. Van hulle vleis mag julle nie eet nie en aan hulle aas nie raak nie onrein is hulle vir julle. Dit mag julle eet van alles wat in die water is: alles wat vinne en skubbe het in die water, in die seë en in die riviere dit mag julle eet. Maar alles wat geen vinne en skubbe het in die seë en in die riviere nie, van al die gewemel van die water en van al die lewende wesens wat in die water is 'n gruwel is dit vir julle. Ja, 'n gruwel moet hulle vir julle wees; van hulle vleis mag julle nie eet nie, en hulle aas moet julle vir 'n gruwel hou. Alles wat geen vinne of skubbe in die water het nie 'n gruwel is dit vir julle." (Levitikus 11:1-12)
Die probleem is juis dat die Christene nog altyd die woord "onrein" in die Bybel gesien het as slegs "onrein" in 'n geestelike, godsdienstige sin. Wat hulle egter nie geweet het nie, is dat die Hebreeuse woord wat in die Bybel gebruik word vir "onrein" ook beteken: "polluted/pollution". Dit beteken dus dat daardie betrokke dier se vleis die mens fisies kan besoedel ("pollute"). Verder weet hulle nie dat die woord "gruwel" in vers 12 hierbo, in Hebreeus ook beteken"filth" = VULLIS, nie. So, dit beteken dat die varkvleis en die skulpvisse se vleis die mens kan besoedel en in werklikheid vullis vir die mens is! En wie sê so? Die Here Homself!
En tog sal baie mense hulle afvee aan wat die Here hieroor sê, en hulle ploeter voort in hulle eiesinnige en self-regverdigende GODSDIENSTIGE argumente oor waarom hulle en hulle families nog steeds hierdie goed kan eet, en waarom dit nie saak maak as hulle dit vir hulle kinders of gesinne voer nie….
Maar nieteenstaande al hulle argumente, wat is die werklikheid rondom die eet van hierdie tipes vleis, MEDIES en WETENSKAPLIK gesproke?
Kom ons begin met aanhalings uit die boek: "Maximum Energy" van Dr Ted Broer (uitgespreek "Brouwer"), waarin hy die aspek hanteer van: "Top Ten Foods Never to Eat". En raai wat is nommer 1 heelbo aan sy top 10-lys? Varkvleis! En no. 2? "Shellfish"! Lees gerus 'n paar aanhalings wat hy maak:
Selfs Duitse wetenskaplikes weet daar is 'n besliste mediese probleem met varkvleis:
"Pork should be regarded as an important homotoxin (human poison), which initiates activities of the body's defense mechanisms. These defensive measures then manifest themselves in a variety of illnesses." ("The Adverse Influence of Pork Consumption on Health" – German Prof. Hans-Heinrich Reckeweg)
Dr Broer het ook 'n baie interessante siening waarop ons moet let rakende Jesus en die varke wat in die see verdrink het:
Kom ons kyk na nog baie duidelike navorsing wat oor jare spesifiek oor varkvleis gedoen is:
"And the swine, because it divides the hoof, yet does not chew the cud, it is unclean unto you: you shall not eat of their flesh, nor touch their dead carcase.""-– (Leviticus 11:7,8; Deuteronomy 14:8)
Ek wil jou graag uitnooi om self op die internet na die volgende video te gaan kyk, naamlik: http://www.ebaumsworld.com/video/watch/248607
of www.ebaumsworld.com/pork and coke.
Indien jy dit nie opgespoor kan kry nie, kontak my gerus, dan stuur ek die video vir jou per e-pos. Hierop sal jy sien hoe daar wurms (maaiers) uit 'n stuk varkvleis uitkom wat in 'n winkel gekoop was en wat netjies in plasties verpak was.
Ek dink nie ek kan enigiets meer sê oor die eet van varkvleis wat jou kan oortuig om dit eerder nie meer te doen nie. As die Heilige Gees nie die inligting wat ek tot dusver gegee het, kon gebruik om jou hart aan te raak rondom die waarheid hiervan nie, dan sal niks anders dit kan doen nie.
Kom ons kyk ter afsluiting net gou na Dr Broer se sieninge oor skulpvis ("shellfish"):
Liewe vriend of vriendin, besluit jy nou self hoe lank jy nog enige van hierdie dinge wil eet, of dit aan jou gesin en kinders wil voer. Dit gaan baie beslis niks aan jou geloof doen nie, maar soos reeds gestel, kan dit veroorsaak dat jy en/of jou kinders gouer in die hemel uitkom as wat jy gedink het. En dan kan jy sommer self aan die Here verduidelik hoekom jy Sy duidelike waarskuwings oor hierdie tipes vleis, blatant verontagsaam het, veral nadat jy nou nuwe kennis daaroor opgedoen het.
Lees gerus hierdie vers:
"God het dan die tye van onkunde oorgesien en verkondig nou aan al die mense oral dat hulle hul moet bekeer…" (Handelinge 17:30)
Was jy onkundig oor die eet van varkvleis en skulpvis? God het jou onkunde oorgesien. Maar NOU verkondig Hy aan jou dat jy jou moet bekeer, ook van enige voortgesette blatante verontagsaming van Sy waarskuwings oor jou en jou familie se gesondheid.
Mag die Here Jesus Christus jou waarlik en volkome vrymaak, ook van hierdie aanslag van satan op jou en jou gesin se liggame en lewens.